CELEX: E2006P0002
Language: el
Date: 2006-07-31 00:00:00
Title: Προσφυγή που ασκήθηκε στις 31 Ιουλίου 2006 από την Εποπτεύουσα Αρχή της ΕΖΕΣ κατά του Βασιλείου της Νορβηγίας (Υπόθεση Ε-2/06)

26.10.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 258/27
            
         Προσφυγή που ασκήθηκε στις 31 Ιουλίου 2006 από την Εποπτεύουσα Αρχή της ΕΖΕΣ κατά του Βασιλείου της Νορβηγίας
   (Υπόθεση Ε-2/06)
   (2006/C 258/11)
   Στις 31 Ιουλίου 2006, ασκήθηκε προσφυγή κατά του Βασιλείου της Νορβηγίας ενώπιον του Δικαστηρίου ΕΖΕΣ από την Εποπτεύουσα Αρχή ΕΖΕΣ, εκπροσωπούμενη από τον Niels Fenger, 35 Rue Belliard, B-1040 Βρυξέλλες.
   Η προσφεύγουσα διατείνεται ότι το Δικαστήριο πρέπει:
   
               1.
            
            
               Να αποφανθεί ότι το Βασίλειο της Νορβηγίας παρέβη τα άρθρα 31 και 40 της συμφωνίας ΕΟΧ, επειδή διατηρεί σε ισχύ μέτρα βάσει του νόμου αριθ. 16 της 14ης Δεκεμβρίου 1917, τα οποία περιορίζουν χρονικά τις παραχωρήσεις που χορηγούνται για την αγορά καταρρακτών με σκοπό την παραγωγή ενέργειας στις επιχειρήσεις του ιδιωτικού τομέα και σε όλες τις επιχειρήσεις των λοιπών συμβαλλομένων μερών στη συμφωνία ΕΟΧ και, σύμφωνα με τα οποία, κατά τη λήξη της περιόδου παραχώρησης, επιβάλλεται στις εν λόγω επιχειρήσεις η υποχρέωση να επιστρέψουν στο νορβηγικό κράτος όλες τις εγκαταστάσεις χωρίς να λάβουν καμία αποζημίωση, αντίθετα με τις επιχειρήσεις του νορβηγικού δημόσιου τομέα στις οποίες χορηγούνται παραχωρήσεις απεριόριστης διάρκειας.
               και
            
         
               2.
            
            
               Να διατάξει το Βασίλειο της Νορβηγίας να καταβάλει τα δικαστικά έξοδα.
            
         
      Νομικά και πραγματικά περιστατικά και νομικά επιχειρήματα:
   
   
               —
            
            
               Η παρούσα υπόθεση αφορά την εκχώρηση, κατά τη λήξη της περιόδου παραχώρησης, των δικαιωμάτων ιδιοκτησίας σχετικά με τους σταθμούς υδροηλεκτρικής ενέργειας στο νορβηγικό κράτος χωρίς αποζημίωση. Το νορβηγικό δίκαιο χαρακτηρίζει την εκχώρηση αυτή ως «επιστροφή» («hjemfall» στα νορβηγικά), μολονότι το κράτος της Νορβηγίας ποτέ στο παρελθόν δεν είχε δικαιώματα ιδιοκτησίας στον καταρράκτη ή στους σταθμούς υδροηλεκτρικής ενέργειας.
            
         
               —
            
            
               Σύμφωνα με τον νόμο αριθ. 16 της 14ης Δεκεμβρίου 1917 («Industrial Licensing Act» — Νόμος περί έκδοσης βιομηχανικών αδειών), η παραχώρηση για την αγορά δικαιώματος χρησιμοποίησης καταρρακτών και σταθμών υδροηλεκτρικής ενέργειας είναι απεριόριστης διάρκειας για τις επιχειρήσεις οι οποίες ανήκουν τουλάχιστον κατά τα 2/3 στο κράτος, τους νομούς, τους δήμους ή τις κοινότητες της Νορβηγίας, αλλά είναι περιορισμένης διάρκειας για όλες τις άλλες επιχειρήσεις, συμπεριλαμβανομένου του συνόλου των επιχειρήσεων των λοιπών κρατών μελών του ΕΟΧ, οι οποίες μόνες τους ή σε συνδυασμό με άλλες νορβηγικές επιχειρήσεις του ιδιωτικού τομέα κατέχουν πάνω από το 1/3 του μετοχικού κεφαλαίου.
            
         
               —
            
            
               Κατά συνέπεια, η επιστροφή εφαρμόζεται μόνο σ'αυτή την τελευταία κατηγορία.
            
         
               —
            
            
               Σύμφωνα με την Εποπτεύουσα Αρχή ΕΖΕΣ, αυτό σημαίνει ότι η επιστροφή συνιστά πράξη διακριτικής μεταχείρισης εις βάρος των ιδιοκτητών από άλλα κράτη μέλη του ΕΟΧ και, επομένως, παράβαση των άρθρων 31 και 41 της συμφωνίας ΕΟΧ.
            
         
               —
            
            
               Η Εποπτεύουσα Αρχή ΕΖΕΣ ισχυρίζεται ότι αυτή η διαφορετική μεταχείριση δεν δικαιολογείται αντικειμενικά και ότι δεν εμπίπτει στο άρθρο 125 της συμφωνίας ΕΟΧ.